open-index/open-wikipedia-markdown huggingface dataset:
Խոսե Պինասո Մարտինես

**Խոսե Պինասո Մարտինես** (, ), Հռոմում ծնված իսպանացի նկարիչ։

Նկարիչ Իգնասիո Պինասոյի որդին, քանդակագործ Իգնասիո Պինասո Մարտինեսի (1883, Վալենսիա - 1970, Գոդելյա) եղբայրը։

## Կենսագրություն
Խոսե Պինասո Մարտինեսի նկարչական գործունեության վրա մեծ է եղել հոր՝ նկարիչ Իգնասիո Պինասոյի ազդեցությունը։ Երկու տարեկան հասակում տեղափոխվել է Վալենսիա։ Նկարել սկսել է վաղ տարիքից։ 1895 թվականին՝ 16 տարեկանում, մասնակցել է ազգային ցուցահանդեսի։ Հետագայում ստեղծագործական գործունեություն է ծավալել Մադրիդում, որտեղ արժանացել է այնպիսի քննադատների բարձր գնահատականի, ինչպիսիք են Մանուել Աբրիլը, Խոսե Ֆրանսեսը։

Արվեստի քննադատ Խոսե Ֆրանսեսը «Silvio Lago» կեղծանվամբ «La Esfera»պատկերազարդ ամսագրում հաստատել է, որ Խոսե Մարտինեսը 1910 թվականին ավարտել է «Լիարժեք կյանք» աշխատանքը։ «Floreal» կտավի համար 1915 թվականին արժանացել է Գեղարվեստի ազգային ցուցահանդեսի իր առաջին մրցանակին։ 1921 թվականին ճամփորդել է Կուբա, որտեղ կատարել է տարբեր պատվերներ։


¡Miau!, de José Pinazo Martínez.jpg|*¡Miau!* (1908)
A plena vida, de José Pinazo Martínez.jpg|«Լիարժեք կյանք» (1910)
José Pinazo Martínez - Floreal, 1915.jpg|«Floreal» (1915)
La maja de las campanillas, de José Pinazo Martínez.jpg|«La maja de las campanillas» (1916, տպագրվել է La Esfera ամսագրում)
Luisa Puchol, de José Pinazo Martínez.jpg|«Լուիզա Պուչոլ» (1917)


## Գրականություն
* Castañer López, Xesqui (2011). José Pinazo Martínez (1879-1933):  Un pintor ecléctico entre la tradición y la modernidad. Punto Rojo. ISBN 978-84-15350-98-9.
* Gaya Nuño, Juan Antonio (1970). La Pintura española del siglo XX procedencia del original: Universidad de Virginia, digitalizado el 24 de mayo de 2010. Ibérico Europea de Ediciones. p.&nbsp;437.
* Lago, Silvio (10 de junio de 1916). «Artistas contemporáneos: José Pinazo». La Esfera (Madrid) (128): 26-28. ISSN 1577-0389.
* Llordén Miñambres, Moisés; Devoto, Fernando (1995). Universidad de Oviedo, ed. Acerca de las migraciones centroeuropeas y mediterráneas a Iberoamérica: aspectos sociales y culturales. p. 226. ISBN 9788474688672.
* Pérez Rojas, Francisco Javier (2009). El arte valenciano entre 1880 y 1920. pp. 401-408. ISBN 978-84-370-7666-9.

## Ծանոթագրություններ

Կատեգորիա:Իսպանացի նկարիչներ
Կատեգորիա:Իսպանացի քանդակագործներ
Կատեգորիա:Իսպանացի դիմանկարիչներ
Թենկ

**Դարել Բեբս** (, ), ավելի հայտնի է **Թենկ** () բեմական կեղծանվամբ, ամերիկացի R&B երգիչ, երգերի հեղինակ և դերասան։

## Վաղ կյանք
Դարել Բեբսը  ծնվել է 1976 թվականի հունվարի 1-ին Վիսկոնսին նահանգի Միլուոքի քաղաքում, սակայն նրա ընտանիքը տեղափոխվել է մայրաքաղաք Վաշինգտոն, երբ նա դեռ երեխա էր։

## Կարիերա
2001 թվականին թողարկել է իր առաջին՝ «Force of Nature» ալբոմը, որը զբաղեցրել է 7-րդ հորիզոնականը Billboard 200 ալբոմների հիթ շքերթում։ Ալբոմի «Maybe I Deserve» սինգլը զբաղեցրել է 38-րդ հորիզոնականը Billboard Hot 100 հիթ շքերթում։ 2002 թվականին թողարկվել է Թենկի երկրորդ՝ «One Man» ալբոմը, իսկ 2007 թվականին՝ «Sex, Love & Pain» կոչվող երրորդ ալբոմը։ «Sex, Love & Pain»-ը Billboard 200-ում զբաղեցրել է 2-րդ հորիզոնականը և առաջադրվել է Գրեմմի մրցանակի՝ «Լավագույն R&B ալբոմ» անվանակարգում, սակայն չի հաղթել։ 2007 թվականի Թենկը երգիչներ Թայրիզ Գիբսոնի և Ջինյուվայնի հետ հիմնադրել է նաև TGT խումբը։

2010 թվականին էկրան բարձրացավ Թենկի մասնակցությամբ «Քարոզչի երեխան» () ֆիլմը։ Նույն տարում թողարկվեց նրա «Now or Never» անվանումը կրող չորրորդ ալբոմը, որին հաջորդեց «This Is How I Feel» կոչվող հինգերորդ ալբոմը 2012 թվականին։ 2013 թվականի սեպտեմբերին Թենկը կատարեց Միացյալ Նահանգների օրհներգը բռնցքամարտիկներ Ֆլոյդ Մեյվեդերի և Սաուլ Ալվարեսի մենամարտի ժամանակ։ 2014 թվականին վաճառքի դուրս եկավ երգչի վեցերորդ՝ «Stronger» կոչվող ալբոմը, իսկ 2016 թվականին յոթերորդ՝ «Sex Love & Pain II» ալբոմը։ 2017 թվականին թողարկվեց նրա «Savage» անվանումը կրող ութերորդ ալբոմը, որի երգացանկանում ընդգրկված է նաև «When We» սինգլը։

## Անձնական կյանք
Թենկը ունի հինգ երեխա։

## Սկավառակագրություն
;Ստուդիական ալբոմներ
*«Force of Nature» (2001)
*«One Man» (2002)
*«Sex, Love & Pain» (2007)
*«Now or Never» (2010)
*«This Is How I Feel» (2012)
*«Stronger» (2014)
*«Sex Love & Pain II» (2016)
*«Savage» (2017)

## Մրցանակներ և առաջադրումներ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի դերասաններ
Կատեգորիա:Ամերիկացի երգահաններ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ
Շինուհայր (այլ կիրառումներ)

**Շինուհայր**, կարող է վերաբերել՝
* Շինուհայր - գյուղ Հայաստանի Սյունիքի մարզում
* Շինուհայր - քաղաքացիական օդակայան Սյունիքի մարզում
Կերամիկայի և դեկորատիվ արվեստի ազգային թանգարան

**«Գոնսալես Մարտի» Կերամիկայի և դեկորատիվ արվեստի ազգային թանգարան** (), կերամիկական (մասնավորապես  Վալենսիայի կերամիկա), հախճապակիների և այլ դեկորատիվ արվեստներին (ինչպիսիք են տեքստիլ արվեստ, ավանդական տարազներ և կահույք) նվիրված թանգարան Իսպանիայի Վալենսիա քաղաքում։ Թանգարանը տեղակայված է Մարկես դե դոս Ագուաս պալատի (Marqués de Dos Aguas Palace) շենքում։ Հիմնադրվել է 1947 թվականի փետրվարի 7-ին Մանուել Գոնսալես Մարտիի նվիրաբերած կերամիկայի հավաքածուի հիման վրա։ 1954 թվականի հունիսի 18-ին թանգարանը բացվել է հանրության համար։

## Շենք
Ի սկզբանե պալատը եղել է գոթական կառույց։ 18-րդ դարի կեսերին, երբ Իպոլիտո Ռովիրան և վալենսիացի քանդակագործ Իգնասիո Վերգարան նախագծեցին շենքի ճակատային մասը, այն ամբողջովին վերափոխվեց բարոկկո ոճի։ Այսօր, տարբեր ձևափոխությունների արդյունքում, կառույցը հիմնականում ռոկոկո, նեոդասական և արևելյան ոճերի համադրություն է։

1941 թվականին շենքը համարվել է պատմական հուշարձան, և 1949 թվականին պետությունը գնել է այն՝ Գոնսալես Մարտիի կերամիկայի հավաքածուն այնտեղ տեղավորելու համար, որին հաջորդել են ենթակառուցվածքների բարելավման և վերանորոգման աշխատանքներ։ 1990-1998 թվականներին վերանորոգման աշխատանքները համակարգել է ճարտարապետ Գինես Սանչես Էվիան։

### Վերգետնյա հարկ
Այս հարկը հիմնականում նվիրված է ժամանակավոր ցուցահանդեսներին։

### Առաջին հարկ
Առաջին հարկում Մարքիզ դե Դոս Ագուայի մասնավոր սենյակներն են, որոնց պատերն ու առաստաղը զարդարված են նկարիչներ Պլասիդո Ֆրանսես ի Պասկուալի, Խոսե Ֆելիպե Պառայի և Խոսե Բրել Գուիրալտի նկարներով։ Մարմարե աստիճանները ունեն տարբեր գույներ, դրանց վրա «MD» սկզբնատառերն են՝ «Marquis de Dos Aguas»:

Հայտնի սենյակներից են Պարահանդեսի, Կարմիր սենյակները, Արևելյան հյուրասենյակը (հայտնի է նաև որպես ճենապակիների սենյակ), որոնք հագեցած են բնօրինակ կահույքով։ Բոլոր սենյակները զարդարված են արվեստի ստեղծագործություններով, լուսամփոփներով, ժամացույցներով, ծաղկամաններով և այլն։

### Երկրորդ հարկ
thumb|16-րդ, 17-րդ, 18-րդ դդ. կերամիկաների սրահ (երկրորդ հարկ)
Այս հարկն ամբողջությամբ նվիրված է կերամիկական հավաքածուների ցուցադրմանը, այդ թվում ներկայացված է տիպիկ վալենսիական խոհանոցի վերարտադրություն՝ նախագծված Մանուել Գոնսալես Մարտիի կողմից, ինչպես նաև 18-րդ և 19-րդ դարերի խճանկարներ, ֆրիզներ, դեկորատիվ վահանակներ։ Այս տարածքը ձևավորված է կերամիկական ծաղկամաններով և պղնձե առարկաներով։

## Հավաքածու
1969 թվականին թանգարանի հավաքածուն համալրվել է կահույքի, հագուստի, նկարների տարբեր նմուշներով, որոնք մեծ հետաքրքրություն են ներկայացնում վալենսիական ավանդույթների և տեղացի արվեստագետների համար։

## Ծանոթագրություններ

## Արտաքին հղումներ
* «Գոնսալես Մարտի» Կերամիկայի և դեկորատիվ արվեստի ազգային թանգարանի կայք
* National Museum of Ceramics and Decorative Arts "González Martí" Virtual tour

Կատեգորիա:1954 հիմնադրումներ Իսպանիայում
Կատեգորիա:1954 հիմնադրված թանգարաններ
Կատեգորիա:Վալենսիայի թանգարաններ
Մուսա Դեմբելե (այլ կիրառումներ)

**Մուսա Դեմբելե**, անուն ազգանունը կարող է վերաբերել

* Մուսա Դեմբելե, բելգիացի ֆուտբոլիստ, (1987)։
* Մուսա Դեմբելե, (1996), ֆրանսիացի ֆուտբոլիստ։
* Մուսա Դեմբելե, (1988), սենեգալցի մարզիկ։
Միլոշ Բիկովիչ

**Միլոշ Բիկովիչ** (, ), կինոյի և թատրոնի սերբ դերասան։ Սերբիայում ճանաչվածություն է ձեռք բերել՝ կատարելով գլխավոր դերը «Մոնտեվիդեո։ Աստվածային տեսիլք» պատմական ֆիլմում և սերիալում: Ունի մի շարք սերբական պատվավոր մրցանակներ։ Ռուսաստանում կարիերան սկսվել է Նիկիտա Միխալկովի «Արևի հարված» ֆիլմից :

## Կենսագրություն
Միլոշ Բիկովիչը ծնվել է 1988 թվականի հունվարի 13-ին Բելգրադում։ Ավարտել է Բելգրադի պետական համալսարանը (Դրամատիկական արվեստների ֆակուլտետ):
 
Միլոշը խաղում է Բելգրադի ազգային թատրոնում։

## Ֆիլմագրություն
Միլոշը պահանջված է սերբական և ռուսական կինոարդյունաբերությունում

* – ծրագրված են

## Ծանոթագրություններ

Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Բելգրադի համալսարանի շրջանավարտներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Ռուս դերասաններ
Կատեգորիա:Ռուս մոդելներ
Կատեգորիա:Սերբ դերասաններ
Daddy Cool

«**Daddy Cool**», Բոնի Էմ խմբի *[[Take the Heat off Me]]* դեբյուտային ալբոմի երգ։ 1976 թվականին առաջին անգամ հրատարակվել է որպես սինգլ։

## Չարթեր և սերտիֆիկատներ

### Տարեվերջյան չարթեր

### Բոլոր ժամանակների տարեվերջյան չարթեր

### Սերտիֆիկատներ և վաճառքներ

## Ծանոթագրություններ
Գաստելլո Գասպարյան

**Գաստելլո Ավետիսի Գասպարյան** (), հայ նկարիչ, բեմանկարիչ։ Հայաստանի վաստակավոր նկարիչ (2015)։

## Կենսագրություն
Գաստելլո Գասպարյանը ծնվել է Երևանում։ 1966 թվականին ավարտել է Երևանի գեղարվեստա-թատերական ինստիտուտը։ 1966-2002 թվականներին եղել է Հայաստանի հեռուստաստուդիայի բեմադրող նկարիչը։ Բեմադրություններ է ձևավորել Երևանի տիկնիկային թատրոնում, Երևանի Գաբրիել Սունդուկյանի անվան ազգային ակադեմիական, Գավառի դրամատիկական թատրոններում։ Ձևավորել է նաև 40-ից ավելի հեռուստաներկայացումներ։

Ստեղծագործություններից գտնվում են Հայաստանի ազգային պատկերասրահում։

## Գրաֆիկական աշխատանքներ
* «Հռիփսիմե», 1984
* «Զոհվածներին», 1985
* «Արարատ», 1986
* «Մերկություն», 2001
* «Դոն Կիխոտ», շարք, 2001

## Պարգևներ
* Համամիութենական փառատոնի առաջին մրցանակ (Եղիշե Չարենցի «Երկրի Նաիրի» հեռուստաներկայացման ձևավորման համար), Ռիգա, 1982
* ՀՀ վաստակավոր նկարիչ, 2015

## Ցուցահանդեսներ
Անհատական ցուցահանդեսներ է ունեցել Երևանում (1995, 1997, 1998, 2009), Փարիզում (2002)։

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայաստանի վաստակավոր նկարիչներ
Կատեգորիա:Հայ բեմանկարիչներ
Կատեգորիա:Հայ նկարիչներ
Պատգարակ

մինի|307x307փքս|Ամերիկյան շտապ օգնության պատգարակ
**Պատգարակ**, երկու հորիզոնական ձողերի վրա ամրացված տախտակներով կամ կտորով պատրաստված հարմարանք՝ ծանրություններ և մարդկանց տեղափոխելու համար։

Պատգարակների տեսակները՝
* **Շտապ օգնության պատգարակները** նախատեսված են փոխադրամիջոցների մեջ և դուրս ինչպես նաև բժշկական հաստատությունների մեջ հիվանդների տեղափոխման համար։
*Բուժական պատգարակների տեխնիկական բնութագիրը*՝

Պատգարակները օգտագործվում են արտակարգ իրավիճակների ժամանակ նաև որպես մահճակալ կամ վիրակապարանի սեղան։ Պատգարակի նախագիծը թույլ է տալիս փոխել նրա բարձրությունը և անկյունը, ինչպես նաև կաթոցիկ, շնչառական համակարգ և վերակենդանացման սարքավորումներ ամրացնել։

Շտապ օգնություն պատգարակները բաղկացած են սայլակից, հանվող պատգարակից և ընդունիչ սարքից։

**Շինարարական պատգարակները** նախատեսված են երկու աշխատողների միջոցով հողի և շինանյութի տեղափոխման համար։

## Ծանոթագրություններ

Կատեգորիա:Բժշկական սարքավորումներ
Կատեգորիա:Մահճակալներ
Կատեգորիա:Փոխադրամիջոցներ
Գիլիերմո Սելիս

**Գիլիերմո Լեոն Սելիս Մոնտիել** (, ), կոլումբիացի ֆուտբոլիստ, կիսապաշտպան։ Հանդես է գալիս պորտուգալական «Բենֆիկա»-ի և Կոլումբիայի ազգային հավաքականի կազմում։

## Ակումբային կարիերա
2016 թվականի հուլիսի 2-ին Սելիսը 5-ամյա պայմանագիր է կնքել պորտուգալական «Բենֆիկա»-ի հետ։ Ըստ պայմանագրի նրա հրաժարագինը կազմելու էր 30 միլիոն եվրո։

Թիմի կազմում իր դեբյուտը Գիլիերմո Սելիսը նշել է 2016 թվականի օգոստոսի 27-ին՝ «*Նասիոնալ*ի» դեմ խաղում։ Չեմպիոնների լիգայում իր դեբյուտը Սելիսը նշել է սեպտեմբերի 13-ին՝ «Բեշիկթաշի» դեմ խաղում։

## Միջազգային կարիերա
Կոլումբիայի հավաքականի կազմում Գիլիերմո Սելիսը իր դեբյուտը նշել է 2016 թվականի մարտի 24-ին՝ Բոլիվիայի հավաքականի դեմ խաղում։

## Վիճակագրություն

## Ծանոթագրություններ

## Արտաքին հղումներ
* Էջը «Բենֆիկայի» պաշտոնական կայքում 

Կատեգորիա:Բենֆիկայի ֆուտբոլիստներ
Կատեգորիա:Կոլոնի ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Վիտորիա Գիմարայնշի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Զաքարյա Ստեփանյան Ամիրաղյան

**Զաքարյա Ստեփանյան Ամիրաղյան (ց)**, հայազգի պետական, քաղաքական, հասարակական գործիչ, Թիֆլիսի քաղաքագլուխ։

Զ.Ամրիղանյանի մասին կենսագրական տեղեկություններ շատ քիչ են։ 1850 թվականին ընտրվել է Թիֆլիսի քաղաքագլխի պաշտոնում՝ պաշտոնավարելով մինչև 1851 թվականը Իր պաշտոնավարման ժամանակաշրջանում նա մեծ ուշադրություն է դարձրել տնտեսության զարգացմանը։ Հայտնի է, որ այդ համատեքստում 1850 թվականի մարտի 6-ին Թիֆլիսում բացվել է Հարավային Կովկասի առաջին ցուցահանդեսը՝ նվիրված բնամթերքներին, արհեստագործական և արդյունաբերական իրերին։ Զ.Ամիրաղյանը նաև կարևորել է մամուլի դերը։ 1850-1851 թվականներին Թիֆլիսում հրատարակվել է «Արարատ» շաբաթաթերթը, որի խմբագիրն էր Գաբրիել Պատկանյանը։

Քաղաքագլխի պաշտոնը լքելուց հետո էլ Զ.Ամիրաղյանի վարկանիշը բարձր է եղել։ Մասնավորապես, 1855 թվականի ապրիլի 5-ին թուրքական զորքերի հնարավոր ներխուժմանը դիմագրավելու նպատակով գեներալ Մուրավյովի առաջարկությամբ թիֆլիսաբնակներից կազմված թվով 6 աշխարհազորային ջոկատներից 5-րդի հրամանատար է նշանակվել նախկին քաղաքագլուխ Զ.Ամիրաղյանցը։

Ամենայն հավանականությամբ Զ.Ամիրաղյանը թաղված է եղել Թիֆլիսի Խոջիվանքի գերեզմանատանը։ Հայտնի է, որ նրա գերեզմանը ոչնչացվել է։

## Ծանոթագրություններ

Կատեգորիա:Թբիլիսիի հայազգի քաղաքապետներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Կատեգորիա:Խոջիվանքի գերեզմանատանը թաղվածներ
Հայաստանի նկարիչների շրջիկ արվեստանոց

**Հայաստանի նկարիչների շրջիկ արվեստանոց** (*նախկին ՀԽՍՀ կուլտմինի նկարչական շրջիկ արվեստանոց-ցուցահանդես)*, հիմնադրվել է 1939 թվականին, Գաբրիել Գյուրջյանի նախաձեռնությամբ։ Իր տեսակի մեջ միակն էր Խորհրդային Միությունում։

ՀՆՄ-ին կից կազմակերպություն էր։ Ստեղծագործական արշավախմբեր էր կազմակերպում Հայաստանի Հանրապետության տարածքում և նրա սահմաններից դուրս՝ նկարիչներին անմիջականորեն առօրյա կյանքին հաղորդակից դարձնելու, տեղում նյութեր հավաքելով թեմատիկ նկարներ, դիմանկարներ, բնանկարներ ստեղծելու համար։

Արշավախմբերին մասնակցել են նաև ԽՍՀՄ, արտասահմանյան երկրների, սփյուռքի նկարիչներ։ Արվեստագետները շրջիկ արվեստանոցի ցուցահանդեսային ֆոնդին են հանձնել մեկական աշխատանք, որոնց հիման վրա էլ կազմակերպվել են շրջիկ ցուցահանդեսներ, իսկ ստեղծագործությունների մի մասը նվիրաբերվում է ակումբներին, գրադարաններին, դպրոցներին և այլն։

1994 թվականին Հայ նկարիչների շրջիկ արվեստանոցը կազմավորվել է որպես *Հայաստանի Հանրապետության ցուցահանդեսային կենտրոն*։

## Ծանոթագրություններ

Կատեգորիա:Հայկական մշակույթ
Ave

**Ավե** ( կամ ), լատիներեն արտահայտություն, որն օգտագործում էին հռոմեացիները՝ որպես ողջույն։ Լատիներենից թարգմանաբար նշանակում է «ողջույն».: Արտահայտությունը իրենից ներկայացնում է *avere* բայի հրամայական եղանակը (թարգմանաբար՝ «կեցցե՛»):

Բառի լատիներեն դասական արտասանումը՝ IPA: [ˈaweː], իսկ եկեղեցական լատիներենում՝ IPA: [ˈave]:

* Տերմինն օգտագործվել է Կեսարին կամ այլ պաշտոնյաներին ողջունելու ժամանակ։ Գայ Սվետոնի Տրանկվիլլը գրել է, որ հռոմեացի գլադիատորները մարտից առաջ դիմում էին կեսարին՝ *«Ave Caesar! Morituri te salutant!»* խոսքերով, որը թարգմանվում է իբրև *«Ավե Կեսար, մահվան գնացողները ողջունում են քեզ»:*
* «Ավե»-ի գերմանական անալոգը՝ «Հայլ»-ը լայնորեն օգտագործվել է նացիստների կողմից՝ իբրև ողջույն։ Բացի հնչյունային տարբերությունից, կարելի է խոսել նաև ձեռքի բարձրացման ժեստի տարբերության մասին (նացիստները բարձրացնում էին ուղիղ ձեռքը, հռոմեացիները՝ արմունկը)։
* Կաթոլիկ եկեղեցու՝ Մարիամ Աստվածածնին ուղղված աղոթքը սկսվում է «Ave Maria» խոսքերով։ Ուղղափառությունում այդ աղոթքը համապատասխանում է Օրհնյալ Աստվածածնի երգին, որը սկսվում է «Աստվածածին կույս, ցնծա՛», որի հունարեն տարբերակն է «Θεοτόκε Παρθένε, χαῖρε, κεχαριτωμένη Μαρία»՝ վերցված ավետարանչական տեքստից՝ «ցնծա՛, Աստվածածին, Աստված քեզ հետ»։

## Տես նաև
* Ավե Մարիա

## Ծանոթագրություններ

Կատեգորիա:Ժեստեր
Կատեգորիա:Ողջույն
65537-անկյուն

250px|մինի|աջից|Կանոնավոր 65537-անկյուն
**65537-անկյուն** (վաթսունհինգհազարհինգհարյուրերեսունյոթանկյուն), երկրաչափական պատկեր, բազմանկյուն, որն ունի 65 537 անկյուն և 65 537 կողմ։ Կենտրոնական անկյան փոքրության պատճառով կանոնավոր 65537-անկյան գրաֆիկական պատկերը գրեթե չի տարբերվում շրջանագծից։ Այս կանոնավոր բազմանկյան ներքին անկյունների գումարը 23592600° է։

## Կանոնավոր 65537-անկյուն
Կանոնավոր 65537-անկյան մակերեսը հավասար է. (որտեղ )
:A = \frac{65537}{4} t^2 \cot \frac{\pi}{65537}

Կանոնավոր 65537-անկյունը տեսողականորեն չի տարբերվում շրջանագծից, և դրա պարագծի տարբերությունը արտագծյալ շրջանագծից կազմում է մոտավորապես միլիարդի 15 մաս։

## Կառուցում
thumb|400px|right|65537-անկյան կառուցման առաջին քայլերը
Կանոնավոր 65537-անկյան տարբերակիչ առանձնահատկությունն այն փաստն է, որ այն կարելի է կառուցել՝ օգտագործելով միայն կարկին և քանոն։
65 537 թիվը Ֆերմայի թվերից մեզ հայտնի ամենամեծ պարզ թիվն է.
: 65537 = 2^{2^4}+1

Կառլ Գաուսը 1796 թվականին ապացուցեց, որ կանոնավոր n-անկյունը կարելի է կառուցել կարկինի և քանոնի օգնությամբ, եթե n կենտ թվով պարզ բաժանարարները Ֆերմայի տարբեր թվեր են։ 1836 թվականին Պ. Վանցելն ապացուցեց, որ այլ կանոնավոր բազմանկյուններ, որոնք կարելի է կառուցել քանոնով և կարկինով, գոյություն չունեն։ Այժմ այդ հաստատումը հայտնի է Գաուս-Վանցելի թեորեմ անունով։

1894 թվականին Յոհան Գուստավ Հերմեսը (, 1846—1912) ավելի քան տասնամյա հետազոտություններից հետո գտավ կանոնավոր 65537-անկյան կառուցման եղանակը և նկարագրեց դա իր 200 էջանոց գրվածքի մեջ (ձեռագրի բնօրինակը գտնվում և պահպանվում է Գյոթինգենի համալսարանի գրադարանում)։

## Համամասնություն
### Անկյուններ

Կենտրոնական անկյունը հավասար է \frac{360^\circ}{65537} \approx 0,005^\circ \approx 0^\circ0'19*,77508888</math>։

Ներքին անկյունը հավասար է <math>\frac{(65537 - 2)}{65537} \cdot 180^\circ \approx 179,995^\circ = 180^\circ - 0,005^\circ</math>։

== Ծանոթագրություններ ==


== Գրականություն ==
*
*Robert Dixon *Mathographics*. New York: Dover, p.&nbsp;53, 1991.
*Benjamin Bold, *Famous Problems of Geometry and How to Solve Them* New York: Dover, p.&nbsp;70, 1982. ISBN 978-0486242972
*H. S. M. Coxeter *Introduction to Geometry*, 2nd ed. New York: Wiley, 1969. Chapter 2, Regular polygons
*Leonard Eugene Dickson *Constructions with Ruler and Compasses; Regular Polygons'' Ch. 8 in Monographs on Topics of Modern Mathematics
*Relevant to the Elementary Field (Ed. J. W. A. Young). New York: Dover, pp.&nbsp;352–386, 1955.

## Արտաքին հղումներ
*65537-gon mathematik-olympiaden.de (German), with images of the documentation HERMES; retrieved on April 25, 2016
*Wikibooks 65573-Eck (German) Approximate construction of the first side in two main steps

Կատեգորիա:Կանոնավոր բազմանկյուններ
Կատեգորիա:Բազմանկյուններ
Կատեգորիա:Հարթաչափություն
Հովսեփ Ավանասյան Միրիմյան

**Հովսեփ Ավանասյան Միրիմյան (ց)**, հայազգի քաղաքական, պետական, հասարակական գործիչ, Թիֆլիսի քաղաքագլուխ։

## Կենսագրություն
Հ. Միրիմյանի մասին կենսագրական քիչ տվյալներ են հայտնի։ Սերում է առաջին կարգի քաղաքացիության տիտղոս կրող Տփղիսի հայոց բնիկ տոհմից։ 1840-ական թվականների վերջերին աշխատել է ձկնարդյունաբերության ոլորտում։

Թիֆլիսի քաղաքագլխի պաշտոնը ստանձնել է 1851 թվականին։ Պաշտոնավարել է նաև 1852 թվականին։  Նրա պաշտոնավարման շրջանում՝ 1851 թվականին, առաջին անգամ թատերական ներկայացումները բեմադրվեցին վրացերեն լեզվով։ Նույն թվականի նոյեմբերի 9-ին Թիֆլիսի թատրոնում տեղի ունեցավ իտալական օպերայի առաջին բեմադրությունը։

Հ. Միրիմյանը ուներ պատվավոր քաղաքացու կոչում։

Ամենայն հավանականությամբ Հ. Միրիմյանը թաղված է եղել Թիֆլիսի Խոջիվանքի գերեզմանատանը։ Հայտնի է, որ նրա գերեզմանը ոչնչացվել է։

## Ծանոթագրություններ

Կատեգորիա:Թբիլիսիի հայազգի քաղաքապետներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Կատեգորիա:Խոջիվանքի գերեզմանատանը թաղվածներ
Բամբորո դղյակ

**Բամբորո դղյակ** (), գտնվում է Անգլիայի հյուսիսում Նորտումբերլենդ դքսությունում, Շոտլանդիայի հարավային սահմանից ոչ հեռու։

## Դղյակի պատմություն
### Վաղ պատմություն
Տեղանքի վերաբերյալ առաջին հիշատակությունները վերաբերում են 547 թվականին։ Տարեգրությունների մեջ ասվում է, որ այդ թվականին Բարնիցիայի կառավարիչ և անգլերի արքա Իդան թագավորության մայրաքաղաքը տեղափոխում է այն վայրը, որն այժմյան Բամբորոյի տեղանքն է։ Ժամանակի ընթացքում անգլերը աշխատեցրեցին իրենց հարևան կելտական ցեղերին և իրենց ենթարկեցրեցին Կատրաետ և Ռեգեդ (այժմյան Կամբրիան) թագավորությունները։ Բարնիցիայի ծաղկումը վրա հասավ 603 թվականին, երբ Էթելֆրիտը՝ Իդայի թոռը, իր տիրույթներին միացրեց Դեյրայի թագավորությունը և այդ կերպ դարձավ միավորված Նորտումբրիայի, որի սահմանները ձգվում էին կղզու գրեթե մեկ երրորդով, թագավորության արքան։

Էթելֆրիտը Բամբորոյում գտնվող ամրոցը նվիրեց իր կնոջը՝ Բեբբեին՝ այն վերջինիս պատվին անվանելով Բեբբաբուրգ։ VII դարում Բամբորոյի տեսքը բոլորովին այլ էր, քան հիմա է։ Բեդա Պատվելին Բամբորոն նկարագրում է որպես ցանկապատներով շրջապատված փայտե ամրոց։

### Դե Մոուբրեյ
thumb|300px|Բամբորո
XI դարի սկզբին դղյակը պատկանում էր մի կոմսի ընտանիքին, որը կառավարում էր Նորտումբերլենդը մինչև նորմանների նվաճումները և որոշ ժամանակ փորձում էր դիմադրել Վիլհելմ Նվաճողին։ Արդյունքում, կոմսի տիտղոսի հետ միասին դղյակն դարձավ Ռոբերտ դե Մոուբրեյի սեփականությունը, ով Բամբորոն շինեց քարից։

1095 թվականին Ռոբերտ դե Մոուբրեյը միացավ Վիլհելմ II-ի դեմ ծայր առած ապստամբությանը, և արքան պաշարեց Բամբուրգը։ Վիլհելմին հաջողվեց գերեվարել Ռոբերտին, թեպետ դղյակի կայազորը կնոջ՝ Մաթիլդայի գլխավորությամբ շարունակեց պաշտպանվել։ Մաթիլդան հրամայեց դղյակը հանձնել միայն այն բանից հետո, երբ Վիլհելմը սպառնաց կուրացնել ամուսնուն։

### Կարմիր և Սպիտակ վարդերի պատերազմ
1464 թվականին Կարմիր և Սպիտակ վարդերի պատերազմի ժամանակ դղյակը 9 ամիս շարունակ պաշարված է եղել Ուորիկի 16-րդ կոմս Ռիչարդ Նևիլլի կողմից։ Կոմսի զորքը Անգլիայի ռազմական պատմության մեջ առաջին անգամ Բամբուրգը ռմբակործեց հրետանային կրակով, ինչի արդյունքում այն մեծապես վնասվեց։ Դղյակը վերականգնելու փորձեր ձեռնարկվել են դղյակի հաջորդ սեփականատերեըի կողմից XVII և XVIII դարերում։

### Ժամանակակից պատմություն
1894 թվականին անգլիացի արդյունաբերող Վիլիամ Արմստրոնգը գնեց դղյակը և ավարտին հասցրեց վերականգնողական աշխատանքները՝ այն վերածելով անձնական կեցավայրի և թանգարանի։

## Գրականության մեջ
Անգլիացի գրող Բեռնարդ Կորնուելլի «Սաքսոնական ժամանակագրություններ» վիպաշարքում գլխավոր հերոս Ուտրեդ Բեբբանբուրգցին համարվում է Բեբբանբուրգ դղյակի (հին անգլիական անվանումը՝ Բամբորո) օլդրմենը՝ տերը։

## Տեղեկատվություն այցելուների համար
Դղյակը բաց է մարտի 12-ից հոկտեմբերի 31-ը, ամեն օր ժամը 11.00-ից 17.00:
Մեծահասակի տոմսը՝ £5.50. Երեխաների տոմսը (5-15 տարեկան)՝ £2.50. մինչև 5 տարեկան երեխաների համար՝ անվճար։

## Ծանոթագրություններ

## Արտաքին հղումներ
* Դղյակի պաշտոնական կայքը
* Հնագիտական պեղումներ դղյակի շրջակայքում

Կատեգորիա:Դղյակներ այբբենական կարգով
Կատեգորիա:Անգլիայի դղյակներ
Մեկուսացում

«**Մեկուսացում**» կամ «**կարանտին**» (), ամերիկական հեռուստասերիալ, ստեղծված Ջուլի Պլեքի կողմից, որը հայտնվել է The CW 2016 թվականին։ Սյուժեի կենտրոնում է խորհրդավոր և մահացու համաճարակի բռնկումը Ատլանտայում, որի պատճառով քաղաքի մի մասը փակվում է կարանտինում, մինչդեռ տեղական և ֆեդերալ չինովնիկները հուսահատ դեղ էին փնտրում։ Դա The CW-ի առաջին նախագիծն է, որում կենտրոնական դերերում են աֆրո-ամերիկացիները։ Սերիալի պրեմիերան կայացել է 2016 թվականի ապրիլի 19-ին։ 2016 թվականի մայիսի 13-ին CW-ն հայտարարեց, որ սերիալի 2-րդ եթերաշրջան չի լինելու։

## Արտադրություն
2015 թվականի փետրվարի 2-ին The CW ալիքը պատվիրեց առաջին էպիզոդի նկարահանումները, գրված Ջուլի Պլեքի կողմից, 2015-2016 թվականների սեզոնի համար։ Նախագիծը հիմնված է Կարլ Յոսի բելգիական դրամայի մտահղացման վրա։

Հիմնական դերերի համար քաստինգը սկսվել է 2015 թվականի փետրվարից։ Փետրվարի 24-ին հայտարարված էր, որ Դեվիդ Գյասին և Քրիստինա Մոուսեսը խաղալու են կենտրոնական՝ ոստիկանության մայոր Լեքս Կարնախանի և նրա ընկերուհի Ջենայի դերերը, որը փակված էր կարանտինում։ Դա առաջին անգամն էր, երբ The CW-ի սերալում 2 գլխավոր դերերը տրվել են աֆրո-ամերիկացիների։ Նաև առաջին սերիային միացել է Քրիս Վուդը և Քրստեն Գուտոսկին, որպես Լեքսի լավ ընկեր և ուսուցչուհի և միայնակ մայր։ Մարտի 3-ին հայտարարված էր, որ Կլաուդիա Բլեքը հրավիրված էր բժշկի դերի համար, որը պատասխանատու է կարանտինի համար, ինչպես առողջապահության նախարարության, այնպես էլ կառավարության առջև։ Մարտի 4-ին Հաննա Մանգան Լորենսը ստացել է հղի դեռահասի դերը։ Մարտի 10-ին առաջին էպիզոդին միացան Ջորջ Յանգն ու Թրեվոր Սենթ Ջոնը, որպես բժիշկ և լրագրող։

2015 թվականի մայիսի 7-ին ալիքը հաստատեց առաջին էպիզոդը և պատվիրեց առաջին սեզոնի նկարահանումները։

## Դերասանները և դերերը
* Դեվիդ Գյասին մայոր Լեքս Կարնախանի դերում
* Քրիս Վուդը սպա Ջեյք Ռայլիի դերում
* Քրիստինա Մոուսեսը Ջենայի դերում
* Քրստեն Գուտոսկին Քեթի Ֆրենկի դերում
* Կլաուդիա Բլեքը բժշկուհի Սաբինա Լոմերսի դերում
* Ջորջ Յանգը Վիկտոր Կեներտսի դերում
* Հաննա Մանգան Լորենսը Թերեզայի դերում
* Թրեվոր Սենթ Ջոնը Լեոյի դերում

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Ոսկյա արմավենու ճյուղ

**«Ոսկյա արմավենու ճյուղ»** (), Կաննի կինոփառատոնի գլխավոր մրցանակ։ Իր ժամանակակից անվանումը ստացել է 1955 թվականին։ 1939 թվականից 1954 թվականը և 1964 թվականից 1974 թվականը փառատոնի բարձր մրցանակը կոչվում էր Գրան պրի (, մեծ մրցանակ)։ Կինոաշխարհի ամենահեղինակավոր մրցանակներից մեկն է համարվում։

## Պատմություն
thumb|200 px|right|Կանն քաղաքի զինանշանը
Մինչև 1954 թվականը Կաննի փառատոնի գլխավոր մրցանակ հանձնվում էր Գրան պրի։ Այն իրենից ներկայացնում էր ժամանակակից որևէ նկարչի աշխատանք (ամեն տարի նորը)։ 1954 թվականին փառատոնի տնօրենների խորհուրդը որոշեց սահմանել հատուկ մրցանակ։ Հրավիրվեցին մի քանի ոսկերիչներ արմավենու ճյուղի տեսքով մրցանակ ստեղծելու համար (արմավենու ճյուղը պատկերված է Կաննի զինանշանի վրա), հաղթեց Լյուսեն Լազոնի նախագիծը։
1964 թվականից 1974 թվականը հեղինակային իրավունքի խնդիրների պատճառով ժամանակավորապես վերականգնվեց Գրան պրին՝ որպես գլխավոր մրցանակ։ 1975 թվականից շնորհվում է նոր մրցանակ, որը նույնպես ստեղծված է արմավենու ճյուղի տեսքով։
Սկզբում այն գտնվում էր կարմիր այծի կաշվի տուփի մեջ, 1984 թվականին բրգաձև պատվանդանի վրա է տեղավորվել, 1992 թվականից երեսարկված բյուրեղի պատվանդանի վրա։ 1997 թվականից ճյուղը տեղադրվել է այծի կաշվից կապույտ տուփի մեջ երեսարկված բյուրեղի ամբողջականի կտորի հետ միասին։ Ճյուղը պատրաստված է 24 կարատ ոսկուց։

## Վիճակագրություն
Փառատոնի պատմության ամբողջ ընթացքում ոչ մի ռեժիսոր մրցանակին չի արժանացել երեք անգամ։ Կրկնակի մրցանակակիրներ են՝ Ալիֆ Շյոբերգ (1946, 1951 թթ,), Ֆրենսիս Ֆորդ Կոպպոլա (1974, 1979 թթ.), Բիլե Աուգուստ (1988, 1992 թթ.), Էմիր Կուստուրիցա (1985, 1995 թթ.), Սյոխեն Իմամուրա (1983, 1997 թթ.), Դարդեն եղբայրներ (1999, 2005 թթ.), Միխայել Հանեկե (2009, 2012 թթ.) և Քեն Լոուչ (2006, 2016 թթ.): Ընդ որում Շյոբերգը երկու անգամ էլ դափնեկիր է եղել մինչև Ոսկյա արմավենու ճյուղի հաստատումը և ստացել է փառատոնի Գրան պրի։
Ավելի շատ՝ 19 անգամ դափնեկիր են դարձել ռեժիսորներ ԱՄՆ -ից։
Կինոփառատոնի ամբողջ պատմության ընթացքում միայն մեկ անգամ է կին ռեժիսոր մրցանակ ստացել։ Ջեյն Կեմպիոնի Դաշնամուր ֆիլմը մրցանակ է ստացել 1993 թվականին։ Կեմպիոնը Ոսկյա արմավենու ճյուղը տարավ Ավստրալիա և Օվկիանիա։

## Ծանոթագրություններ

Կատեգորիա:Կինոփառատոներ Ֆրանսիայում
Կատեգորիա:Կինոմրցանակներ
Դրամատիկական արվեստի թագավորական ակադեմիա

մինի|աջից|Ակադեմիայի շենքը
**Դրամատիկական արվեստի թագավորական ակադեմիա** ( (*RADA*)), աշխարհում ամենահայտնի թատերական դպրոցներից մեկը, ինչպես նաև Միացյալ Թագավորությունում ամենահին թատերական դպրոցներից մեկը։ Ակադեմիան կառուցվել է 1904 թվականին՝ անգլիացի թատրոնի դերասան Հերբերտ Բիրբոմ Թրիի կողմից, գտնվում է լոնդոնյան թաղամաս Բլուսբերիում։ Ակադեմիան գտնվում է Թագավորական քոլեջի կառավարման տակ, որը իր հերթին համարվում է Լոնդոնյան համալսարանի մաս։

Ակադեմիան ամեն տարի ընդունում է 28 նոր ուսանող՝ երեքտարյա դասընթացի համար։ Ակադեմիան պատրաստում է ոչ միայն դերասաններ, այլ նաև թատրոնի տեխնիկական անձնկազմ։ Ակադեմիայի շրջանավարտները դարձել են մեծ ճանաչում ունեցող դերասան և դերասանուհիներ, նրանց շարքում են՝ Ութա Հագենը, Ջոան Գրինվուդը, Մարգարեթ Լոքվուդը, Մեգգի Ալբանեզին, Ջոն Գիլգուդը, Ջոան Քոլինզը, Մայքլ Քեյնը, Յոան Գրիֆիթը, Թիմոթի Դալթոնը, Էնթոնի Հոփքինսը, Յան Մաքշեյնը, Էրիկ Ռոբերտսը, Թոմ Հիդելսթոնը, Մեթյու ՄաքՖեյդենը, Շոն Բինը, Բեն Ուիշոուն, Ալան Ռիքմանը և այլք։

2007 թվականից ակադեմիայի նախագահն է Ռիչարդ Աթենբորոն (մինչև իր մահը՝ 2014 թվականի օգոստոսը), ներկայացուցիչը՝ սեր Սթիվեն Ուեյլի-Քոենը, իսկ նրա փորաինողներն են Ալան Ռիքմանը (մինչև իր մահը՝ 2016 թվականի հունվարի 14-ը) և Մայքլ Աթենբորոն։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Անգլիայի համալսարաններ
Մլեհ (ռազմական գործիչ)

**Մլեհ** (ծն․ թ․ անհտ․ – մոտ 973), հայազգի բյուզանդական ռազմական գործիչ։ Եղել է սխոլերի դոմեստիկոս (սպարապետ) և գլխավորել բյուզանդական զորքը արաբների դեմ կռվում։ 973-ին գրավել է Մելիտենեն, հարձակվել է Ամիդի վրա, բայց գերվել և տարվել է Բաղդադ, որտեղ մահապատժի է ենթարկվել։

## Ծանոթագրություններ
Էմմա Սահակյան

**Էմմա Ռուբենի Սահակյան** (), սիլիկատային նյութերի և շինանյութերի բնագավառի գիտնական։ Տեխնիկական գիտությունների դոկտոր (1992), պրոֆեսոր (2003): Հայաստանի ճարտարագիտական ակադեմիայի իսկական անդամ։

## Կենսագրություն
Էմմա Սահակյանը ծնվել է 1935 թվականին Թիֆլիսում։ 1952-1957 թվականներին սովորել է Երևանի պետական համալսարանում։ 1957-1961 թվականներին աշխատել է ՀԽՍՀ Շինանյութերի արտադրության նախարարության Կենտրոնական գիտահետազոտական լաբորատորիայում, 1961-1999 թվականներին «Քար և սիլիկատներ» ԳԱՆ ՓԲԸ-ում։ 1999 թվականից դասավանդել է Երևանի ճարտարապետության և շինարարության պետական համալսարանում, «Շինարարական նյութերի, իրերի և կոնստրուկցիաների արտադրություն» ամբիոնի պրոֆեսոր է։

Հեղինակ է բուհական ուսումնական ձեռնարկի, 180 հոդվածների։

## Գիտական ուղղվածություն
Աշխատաքները վերաբերում են տեղական հումքերի հիման վրա էներգա- և նյութախնայողական տեխնոլոգիաների մշակմանը՝ նոր ջերմամեկուսիչների, թեթև և գերթեթև նյութերի, թեթև բետոնների, բարձրջերմաստիճանային մեկուսիչների և հրակայուն նյութերի ստացման համար։ Մասնակցել է նախագծային, գիտահետազոտական և այլ մշակումների։
* Սիլիկատային և դժվարահալ ոչ մետաղական նյութերի, ջերմամեկուսիչ, ակուստիկ և հարդարիչ նյութեր և իրեր, արհեստական թեթև լցանյութեր, թեթև բետոններ, անօրգանական կապակցող նյութեր, հրահեստներ
* Սիլիկատային դժվարահալ ոչ մետաղական նյութերի տեխնոլոգիա

## Ծանոթագրություններ

Կատեգորիա:Դասագրքերի հեղինակներ
Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Ընդհատված մանկություն

**«Ընդհատված մանկություն»** (), 2013 թվականին ռեժիսոր Ջիվան Ավետիսյանի նկարահանած ֆիլմը Ղարաբաղյան ազատամարտի մասին։

2013 թվականին ֆիլմը ներկայացվել է Ոսկե ծիրան կինոփառատոնի «Հայկական համայնապատկեր» ծրագրում և Կաննի 66-րդ միջազգային փառատոնի կինոշուկայում։

## Ֆիլմի մասին
Ընդհատված մանկություն ֆիլմը պատմում է ղարաբաղյան պատերազմի ընթացքում Մարաղայում ադրբեջանցիների իրականացրած ջարդերի և փոքրիկ Լենայի մասին, ով 129 օր ապրելով ադրբեջանցի մի կնոջ տանը, վերադարձվում է հայկական կողմին։ 
6-ամյա Լենային բանտից տանում են Ֆաթիմա Խալայի տուն, որպեսզի նա Լենային փոխանակի ռազմաճակատում կորած իր որդու հետ։ Ժամանակի ընթացքում վախն ու թշնամանքը վերածվում են փոխադարձ կարեկցանքի. չորս ամիս անց Ֆաթիման աղջկան վերադարձնում է ընտանիքին` փոխանակելով իրեն անծանոթ ադրբեջանցի զինվորի դիակի հետ։ 
Լենայի հուշերում Ֆաթիման մինչ օրս սպասում է իր որդուն։

## Դերեր
* Գրետա Մեջլումյան 
* Ալլա Սահակյան 
* Վրույր Հարությունյան 
* Հովհաննես Թեքգյոզյան 
* Բաբկեն Չոբանյան

## Մրցանակներ
* Հրանտ Մաթևոսյանի անվան մրցանակ՝ լավագույն սցենարի համար

## Նկարահանող խումբ
* Պրոդյուսեր՝ Արթուր Աղաբեկյան 
* Ռեժիսոր՝ Ջիվան Ավետիսյան 
* Սցենարի հեղինակ՝ Կարինե Խոդիկյան 
* Օպերատոր՝ Նարեկ Մարտիրոսյան 
* Երաժշտությունը՝ Արթուր Զաքիյան 
* Հնչյունը՝ Հայկ Իսրայելյան 
* Մոնտաժը՝ Արմեն Վարդանյան

## Ծանոթագրություններ

## Արտաքին հղումներ
* Ֆիլմը youtube.com կայքում

Կատեգորիա:2013 ֆիլմեր
Կատեգորիա:Հայկական ֆիլմեր
Կատեգորիա:Ջիվան Ավետիսյանի ֆիլմեր
Փողրակ

մինի|Հրդեհաշեջ փողրակ
**Փողրակ**, ճկուն, մեջը դատարկ խողովակ, որը նախատեսված է մեկ վայրից մյուսը հեղուկների կամ գազերի փոխադրման համար։ Փողրակը ծռվող խողովակից տարբերվում է նրանով, որ վերջինս կոշտ է և ծռելուց հետո պահպանում է իր տեսքը։ Փողրակները սովորաբար գլանաձև են, այսինքն կտրվածքը կլոր է։

Փողրակները ըստ հատկանիշների տարբերվում են ըստ չափսի, տրամագծի, քաշի, ճնշման դիմացկունության, ճկունության աստիճանի, արտադրության նյութի, քիմիական համատեղելիության և այլն։

Փողրակները արտադրվում են մեկ կամ մի քանի նյութերի համակցությունից, սովորաբար՝  նեյլոնից, պոլիէթիլենից, PVC-ից, սինթետիկ կամ բնական ռետինից, կախված միջավայրի ու ճնշման պահանջներից։  Վերջին տարիներին փողրակները արտադրում են նաև հատուկ պոլիէթիլենից (LDPE և նամանավանդ LLDPE), օգտագործվում է նաև տեֆլոն, չժանգոտվող պողպատ ու այլ մետաղներ։

## Ուժեղացված ռետինե փողրակներ
մինի|ՈՒժեղացված փողրակների շարք, որոնք կարող են դիմանալ մինչև 10 բար ճնշման
Բարձր ճնշմանն ավելի լավ դիմադրելու համար փողրակները կարող են ուժեղացված լինել մանրաթելերով կամ պողպատյա լարերով։ ՈՒժեղացնելու սովորական մեթոդներից է հյուսելը, պարուրելը, գործելը և գործվածքով փաթաթելը։ Փողրակի ուժեղացումը մեծացնում է ճնշման նկատմամբ դիմադրությունը, բայց քչացնում է ճկունությունը։

Կատեգորիա:Գործիքներ
Հրապարակվիր կամ մահացիր

**Հրապարակվիր կամ մահացիր** (), գիտական կարիերային խթանելու արագ և բովանդակային ակադեմիական աշխատություն հրապարակելու համար ճնշումը նկարագրելու արտահայտություն։

Հաճախ հրապարակվելը գիտնականների ակադեմիական տաղանդը ցուցադրելու հազվագյուտ միջոցներից մեկն է։ Հաջողակ հրապարակվումները այլ գիտնականների և հովանավորող հաստատությունների ուշադրությունն են գրավում, որոնք կարող է են ֆինանսավորել տվյալ գիտնականի գործունեությունը։ Ընդհանուր ակադեմիական ընկալման մեջ հազվադեպ հրապարակվող կամ չհրապարակվող հետազոտողները, կամ էլ այնպիսի հետազոտողները, որոնք կենտրոնացած այնպիսի գործունեության վրա, որի արդյունքները չեն ֆիքսվում հրապարակումներում, ինչպես մագիստրոսները, կարող են չգտնել կամ կորցնել իրենց ակադեմիական դիրքը և չպահպանել կամ չստանալ ակադեմիական որևէ կոչում, պաշտոն և այլն։ Հրապարակվելու ճնշումը կարող է արձանագրվել նաև որպես ակադեմիական վատ աշխատանքի ցուցանիշ։ Հրապարակված աշխատության արժեքը հաճախ կախված է ակադեմիական հանդեսի հեղինակությունից։ Հանդեսները կարող են առանձնանալ իրենց  իմպակտ ֆակտորով (IF), որը տվյալ հանդեսում հրապարակվող հոդվածների այլ հարթակներում մեջբերվող թվի միջին վիճակագրականն է։

## Ծագում
Ակադեմիական համատեքստում ամենաառաջին հայտնի օգտագործումը եղել է 1927 թվականին հանդեսներից մեկում հրապարակված հոդվածում։ Արտահայտությունը հայտնվել է ոչ ակադեմիական համատեքստում 1932 թվականին Հարոլդ Ջեֆերսոն Քուլիջի () կողմից հրատարակված «Արչիբալդ Քերի Քուլիջ. կյանքն ու նամակները» () գրքում In 1938, the phrase appeared in a college-related publication.: Համաձայն Յուջին Գարֆիլդի, ակադեմիական իմաստով արտահայտությունը առաջին անգամ հայտնվել է 1942 թվականին հրատարակված Լոգան Վիլսոնի «Ակադեմիական մարդ. մասնագիտության ուսումնասիրությունը սոցիոլոգիայում» ():

## Առավելությունները
Հետազոտական համալսարանները կարող են փորձել օգտագործել «Հրապարակվիր կամ մահացիր» պրակտիկայի ոչ առողջ կողմերը, սակայն նման հաստատությունների ղեկավարությունը հաճախ վիճարկում այդ մեղադրանքը, ապացուցելով, որ հասարակությանը առաջատար հետազոտություններ հասցնելու համար հաճախ հարկավոր է որոշ ճնշում գործադրել հետազոտողներ վրա՝ իրենց կարիերայում նաև հետազոտական առաջխաղացման վրա կենտրոնանալու համար, և սովորեցնել հավասարեցնել իրենց նվաճումները իրենց մասնագիտական դերի պատասխանատվությունը։

## Արտաքին հղումներ
*Victor Davis Hanson and John Heath, *Who Killed Homer? The Demise of Classical Education and the Recovery of Greek Wisdom.* New York: The Free Press, 1998.
*Thomas K. Grose, "21st Century Professor," ''ASEE Prism,'' January 2007
*Richard L.S. Evans, "Chrysoloras' Greek: The Pedagogy of Cultural Transformation." 
* Herb, Ulrich. (2010) "Sociological implications of scientific publishing: Open access, science, society, democracy, and the digital divide" ''First Monday,'' Volume 15, Number 2 - 1 February 2010 
*Publish or Perish calculates various statistics, including the h-index and the g-index using Google Scholar data
*https://www.youtube.com/watch?v=y73PC452Msw

## Ծանոթագրություններ

Կատեգորիա:Գիտական հրապարակում
Կատեգորիա:Գիտական տերմինաբանություն
Կատեգորիա:Տպագրություն
Ալիս Մահեր

**Ալիս Մահեր** (, ), իռալանդացի նկարիչ, քանդակագործ։

## Կենսագրություն
Ալիս Մահերը ծնվել է Իռլանդիայի Տիպերերի մարզի Կիլմոյեր գյուղում։ Նախնական կրթությունն ստացել է Բոլիդրեհիդ ազգային դպրոցում և Կեր ավանի Chríost Rí քոլեջում։ Այնուհետև ավարտել է Լիմերիկի համալսարանը և Կորկի տեխնոլոգիական ինստիտուտը։ 1985-1986 թվականներին մագիստրոսի աստիճան է ստացել Օլսթերի համալսարանից։ Որպես Ֆուլբրայթի ծրագրի գիտնական 1986 թվականին եղել է Սան Ֆրանցիսկոյի արվեստի ինստիտուտում։

## Ստեղծագործություններ
thumb|right|Կացինը (և ողջունող աղջնակը), Ալիս Մահեր, 2003
Ալիս Մահերը ժամանակակից իռլանդացի նկարիչ է, ով աշխատում է տարբեր նյութերով, հաճախ ավանդական կերպարվեստի և բնական ու ներքին աշխարհի շրջանակներից դուրս, օրինակ՝ մազեր, եղինջ, մեղուներ, փշեր։ Մանկության, մահվան թեմաների ուսումնասիրության արդյունքում ծնվել է «Mnemosyne» (2003) աշխատանքը, ինչպես նաև սառնարանի կծիկներից ստեղծել է մահճակալի տեսքով կառուցվածք, երբ կծիկները սառչում են, փայլուն, սպիտակ տեսք են ստանում։

2012 թվականին Մահերի «Becoming» աշխատանքը Իռլանդիայի ժամանակակից արվեստի թանգարանում ուսումնասիրության առարկա էր։ 1994 թվականին Մահերը Սան Պաուլոյի արվեստի բիենալեյում ներկայացրել է Իռլանդիան։

* Հատապտուղներով զգեստ, Իռլանդիայի ժամանակակից արվեստի թանգարան, 1994
* Եղնջե վերարկու (1996), Իռլանդիայի արվեստի խորհուրդ
* Իռլանդացի պարողներ (1992), Քրոուֆորդ պատկերասրահ, Կորկ
* Հեքիաթային պատ (2002), Հատուկ հետախուզության բաժին, Լեվլ 2, Վիկտորիա թագավորական հիվանդանոց, Բելֆաստ

## Ծանոթագրություններ

## Գրականություն
* Allen Randolph, Jody. "Alice Maher, August 2009." Close to the Next Moment: Interviews from a Changing Ireland. Manchester: Carcanet, 2010.
* Barber, Fiona. Familiar [essay]. Dublin: Douglas Hyde Gallery; Derry: Orchard Gallery, 1995.
* Bourne, Cecile. Familiar [interview]. Dublin: Douglas Hyde Gallery; Derry: Orchard Gallery, 1995.
* Deepwell, Katy. "Alice Maher." Dialogues: Women Artists from Ireland. London: IB Tauris, 2005.
* Dickinson, Sheila. ‘Alice Maher, Rood’, Circa Magazine (Winter 2005), No. 114, pp.&nbsp;86 – 87.
* Ruane, Mebd. 'A Sting in the Tail.' Profile: Alice Maher. Cork: Gandon Editions, 1998. 5-10.

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Իռլանդացի նկարիչներ
Կատեգորիա:Իռլանդացի քանդակագործներ
Լեհաստանի Հանրապետության Սեյմ

**Լեհաստանի Հանրապետության Սեյմ** (), Լեհաստանի ազգային ասամբլեայի ստորին պալատ, ներկայացնում է օրենսդիր իշխանությունը։ Ժամանակակից Սեյմը ստեղծվել է 1989 թվականին՝ Լեհաստանում կոմունիստական ռեժիմի անկումից հետո։ 
## Սեյմի մարմինները
* Սեյմի մարշալ  (*Marszałek Sejmu*), վարում է նիստերը 
* Սեյմի փոխմարշալ  (*Wicemarszałek Sejmu*)
* Սեյմի նախագահություն (*Prezydium Sejmu*), կազմված է մարշալից և փոխմարշալներից
* Սեյմի ավագների խորհուրդը (*Konwent Seniorów*), կազմված է մարշալից և փոխմարշալներից և կուսակցությունների ներկայացուցիչներից
* Սեյմի հանձնաժողովներ (*Komisje sejmowe*), կազմված է նախագահից (*przewodniczący*), նախագահի տեղեկալներից (*zastępca przewodniczącego*) (կազմում են մի քանի հանձնաժողովների նախագահություն(*Prezydium Komisji*)) և անդամներ;
* Սեյմի գրասենյակ (*Kancelaria Sejmu*), օրգան որը կարգավորում է Սեյմի գործունեությունը, գլխավորում է գրասենյակի ղեկավարը (*szef Kancelarii*), ով ունի տեղակալներ (*zastępca szefa Kancelarii*), որի կազմի մեջ մտնում է նաև մարշալական անվտանգությունը (*Straż Marszałkowska*), Սեյմի կառույցի անվտանգության համակարգը։ 
* Պատգամավորական ակումբներ (*klub poselski*)
* Պատգամավորական կոլո (*koło poselskie*)

## Ներկայումս
Սեյմը իրենից ներկայացնում է լեհական պառլամենտի ստորին պալատը, վերին պալատը Սենատն է։ Կազմված է 460 պատգամավորից, որոնք ընտրվում են 4 տարի ժամկետով համապետական, հավասար, ուղղակի  և համամասնական, փակ  քվեարկության արդյունքում։ Մինչև 1989 թվականը սեյմ է կոչվել պետության միապալատ պառլամենտը։  
### Սեյմի կազմը ընտրությունների արդյունքում

## Ծանոթագրություններ

## Արտաքին հղումներ
* Sejm Rzeczypospolitej Polskiej

Կատեգորիա:Ազգային ստորին պալատներ
Կատեգորիա:Լեհաստանի Հանրապետության Սեյմ
Անտոն Դոնչև

**Անտոն Նիկոլաև Դոնչև** (, ), բուլղարացի գրող և սցենարիստ, Բուլղարիայի գիտությունների ակադեմիայի ակադեմիկոս։

Գրողի ամենահայտնի ստեղծագործությունը «Ընտրության ժամն» է։

## Կենսագրություն
Ծնվել է 1930 թվականի սեպտեմբերի 14-ին Բուրգասում փոստային ծառայողների ընտանիքում։ Ծանոթացել է ազգային երգերին և պատմություններին, որոնք նրան են պատմել իր տատիկը՝ Սրեբրան։

Ընտանիքը քաղաքից քաղաք է տեղափոխվել, մինչև հայրը թոշակի է անցել, և նրանք հաստատվել են Վելիկո Տիրնովոյում։ Այստեղ Անտոն Դոնչևը ավարտել է գիմնազիան, որից հետո սովորել է Սոֆիայի համալսարանի իրավաբանական ֆակուլտետում։ Ուսանողական տարիներին աշխատել է ավտոմեքենաների ճանապարհների և երկաթգծերի կառուցման բնագավառում։ 1953 թվականին, ինստիտուտն ավարտելուց հետո մի քանի ամիս դատավոր է աշխատել Վելիկո-Տիրնովում, այնուհետև իրեն ամբողջությամբ գրողի աշխատանքին է նվիրաբերել։ Երկու անգամ ամուսնացել է։ Առաջին կինը՝ Էվելինա Տրոյանսկայան, եղել է շախմատիստուհի, մահացել է 2000 թվականին։ Առաջին ամուսնությունից ունեցել է տղա՝ Նիկոլա։

Անտոն Դոնչևը 79 տարեկանում ամուսնացել է 64-ամյա Ռայնա Վասիլևայի հետ։

## Պարգևներ
* Դիմիտրովյան մրցանակ (1966 թվական)
* Բուրգասի պատվավոր քաղաքացի (2000 թվական).
* «Ստարա Պլանինա» առաջին աստիճանի շքանշան (2001 թվական).
* «Կիրիլ և Մեֆոդի սրբերի» շքանշան (2010 թվական).
* Բուրգասի ազատ համալսարանի պատվավոր դոկտոր.
* «Սուրբ Պաիսի Խիլենդարսկի» պետական մրցանակ (2014 թվական).
* Խրիստո Դանովի անվան մրցանակ 2014 թվականին

## Ծանոթագրություններ

Կատեգորիա:20-րդ դարի սցենարիստներ
Կատեգորիա:Բուլղարացի գրողներ
Կատեգորիա:Բուլղարացի սցենարիստներ
Կատեգորիա:Բուլղարիայի քաղաքական գործիչներ
Կատեգորիա:Սոֆիայի համալսարանի շրջանավարտներ
Կատեգորիա:Գիտական հասարակությունների անդամներ
Կատեգորիա:Բուլղարացի արձակագիրներ
Կատեգորիա:Բուլղարացի հասարակական գործիչներ
Կատեգորիա:Բուլղարացի իրավաբաններ
Կատեգորիա:Երկարակյացներ
Միխայիլ ֆոն դեր Նոննե

**Միխայիլ ֆոն դեր Նոննե** (), Երևանի նահանգային ճարտարապետ և ճարտարագետ, պետական խորհրդական, գնդապետ, քաղաքային խորհրդի դեպուտատ։

## Կենսագրություն
[մինի|[Պարսկաստանի հյուպատոսարանի շենք|Բնակելի տուն՝ Միխայիլ ֆոն դեր Նոննեի, 1895, Հանրապետության փողոց 30, Ճարտարապետ` Մ. ֆոն դեր Նոննե, 1922-1937 թթ.՝ Հայկական դիվիզիայի շտաբ]]
Ծնվել է 1838 թվականի մայիսի 12-ին Պետերբուրգի գավառում։ 1854 թվականի հունիսի 4-ին անցել է զինվորական ծառայության՝ շտաբի փոխտեղակալի կոչումով։

1859 թվականի հուլիսի 16-ին ստացել է սպայի կոչում, 1861 թվականի հուլիսի 25-ին՝ տեղակալի կոչում։ Եղել է վաշտի հրամանատար և մասնակցել 1863 թվականի կովկասյան արշավանքին։ 1866 թվականի հուլիսի 14-ին դարձել է փոխկապիտան, 1871 թվականի օգոստոսի 30-ից՝ կապիտան։

1868 թվականին տեղափոխվել է Երևան։ 1884 թվականի հունիսի 20-ին ստացել է ավագ գնդապետի կոչում։ Ծառայել է ինժեներական զորքերում։ 1876-1909 թվականներին՝ Երևանի գլխավոր ճարտարագետ։ 1898 թվականին 4 տարի ժամկետով ընտրվել է Երևանի քաղաքային դումայի իրավասու։ Միևնույն ժամանակ եղել է Երևանի նահանգի՝ բանտարկյալների հոգաբարձության կոմիտեի նախագահ։

## Մահ
Մահացել է 1919 թվականի ապրիլի 12-ին՝ 81 տարեկան հասակում։ Թաղված է Բաքվի լյուտերանական գերեզմանատանը։

## Շինարարական նախագծեր
Երևանում մի շարք հասարակական և մասնավոր շինարարական նախագծերի հեղինակ է, այդ թվում՝
* Երևանի բանտ (1800-ական թվականներ) (կանգուն չէ)
* Արական գիմնազիայի շենքի առաջին նախագիծ՝ Աստաֆյան (ներկայումս՝ Աբովյան) փողոցում (1881 թվական)
* Միխայիլ ֆոն դեր Նոննեի եկամտաբեր տները Գուբերնսկայա (ներկայումս՝ Հանրապետության) փողոցում (1895 և 1876 թվականներ)
* Արական գիմնազիայի շենքը՝ Նազարովսկայա (ներկայումս՝ Ամիրյան) փողոցում (1896 թվական)
* Մուրթուզ Ղուլի խանի եկամտաբեր տունը (1900 թվական)
* Շուստովի գործարանի սպիրտի զտման մասնաշենքը (1907 թվական)

## Ծանոթագրություններ

## Արտաքին հղումներ
* Архитекторы
* [Фон дер Нонне Николай Августович – полковник, губернский инженер, городской голова (Баку)](https://www.ourbaku.com/index.php/%D0%A4%D0%BE%D0%BD_%D0%B4%D0%B5%D1%80_%D0%9D%D0%BE%D0%BD%D0%BD%D0%B5_%D0%9D%D0%B8%D0%BA%D0%BE%D0%BB%D0%B0%D0%B9_%D0%90%D0%B2%D0%B3%D1%83%D1%81%D1%82%D0%BE%D0%B2%D0%B8%D1%87_%E2%80%93_%D0%BF%D0%BE%D0%BB%D0%BA%D0%BE%D0%B2%D0%BD%D0%B8%D0%BA,_%D0%B3%D1%83%D0%B1%D0%B5%D1%80%D0%BD%D1%81%D0%BA%D0%B8%D0%B9_%D0%B8%D0%BD%D0%B6%D0%B5%D0%BD%D0%B5%D1%80,_%D0%B3%D0%BE%D1%80%D0%BE%D0%B4%D1%81%D0%BA%D0%BE%D0%B9_%D0%B3%D0%BE%D0%BB%D0%BE%D0%B2%D0%B0_(%D0%91%D0%B0%D0%BA%D1%83)#.D0.94.D0.BE.D0.BC.D0.B0.2C_.D0.BF.D0.BE.D1.81.D1.82.D1.80.D0.BE.D0.B5.D0.BD.D0.BD.D1.8B.D0.B5_.D0.9D..D0.90._.D1.84.D0.BE.D0.BD_.D0.B4.D0.B5.D1.80_.D0.9D.D0.BE.D0.BD.D0.BD.D0.B5_.D0.B2_.D0.91.D0.B0.D0.BA.D1.83.5B13.5D) 
* Т. Гумбатова Семья фон дер Нонне
* Michael Avgustovich Ernst von der Nonne
* «Այլ Երևան» նախագիծ

Կատեգորիա:Գերմանացի ճարտարագետներ
Կատեգորիա:Գերմանացի ճարտարապետներ
Կատեգորիա:Ռուսական կայսրության ճարտարապետներ
Տեղաբնիկ ժողովուրդներ

[thumb|[Նավախո ժողովուրդ|Նավախո տղամարդը ձիու վրա Արիզոնայի Մոնումենտ հովտում:]]

**Տեղաբնիկ ժողովուրդներ**, նաև հայտնի որպես **առաջին ժողովուրդներ**, **աբորիգեն ժողովուրդներ**, **բնիկ ժողովուրդներ**, էթնիկ խումբ, որոնք համարվում են տարածքի բնիկ բնակչությունը ի տարբերություն ժողովուրդների, որոնք տարածքը գրավել են կամ գաղութականացրել։ Խմբերը համարվում են տեղաբնիկ, եթե նրանց ավանդույթները,  վաղ մշակույթը համահունչ է տարածքին, որտեղ նրանք ապրում են։ Տեղաբնիկ ժողովուրդները կարող են նաև բնակություն հաստատել այլ տարածքներում կամ քոչվորի կյանքով ապրել, սակայն նրանք պատմականորեն համարվում են հատուկ տեղամասի տեղաբնիկ, որը նրանք ներկայացնում են։ Տեղաբնիկ ազգեր հայտնաբերվել են բնակեցված աշխարհի յուրաքանչյուր կլիմայական գոտում և աշխարհամասում։

Տեղաբնիկությունը հաճախ համարվում է անկախության պայմանագրերի գլխավոր նախապայման կամ պետության մեջ հատուկ իրավունքների ձեռք բերման համար համաձայն միջազգային իրավունքի նորմերի։ ՄԱԿ-ը թողարկել է Տեղաբիկ ժողովուրդների իրավունքների հռչակագիր, որպես ուղեցույց անդամ երկրների ազգային քաղաքականության և մարդու իրավունքերի պաշտպանության, համար, որը ներառում է տեղաբնիկ ժողովուրեդների մշակույթի, ինքնորոշման, լեզվի, աշխատանքի իրավունքի, առողջության, կրթության և բնական ռեսուրսների պահպանության հարցը։ Ներկայումս տեղաբնիկ բնակչության քանակը աշխարհում տատանվում է 220 միլիոնից 350 միլիոն։

## Պատմություն
### Դասական հին աշխարհ
Հունական դասական աղբյուրները նշում են տեղաբնիկ ժողովուրդների մասին, ում կոչել են «Պելասգներ»։ Այս ազգերը բնակվել են Էգեյան ծովի շրջակա կղզիներում, մինչև հելենական նվաճողները հասել են նրանց տարածքներ։ Այս ժողովուրդների մասին աղբյուրները շատ քիչ են, իսկ Հոմերոսի, Հեսիոդոսի և Հերոդոտոսի աղբյուրներում նկարագրված են հիմնականում ավանդապատման տեսքով։ Այնուամենայնիվ պարզ է, որ տեղաբնիկներ եղել են, ում մշակույթը և լեզուն լիովին տարբերվել է հելենականից։

## Ծանոթագրություններ

Կատեգորիա:Էթնիկ խմբեր
Իռլանդիայի ժամանակակից արվեստի թանգարան

**Իռլանդիայի ժամանակակից արվեստի թանգարան** (, IMMA), ժամանակակից արվեստի հավաքագրման և ներկայացման ազգային առաջատար հաստատություն Իռլանդիայում։ Գտնվում է Դուբլինի Կիլմեյնհեմ քաղաքային շրջանում։ Թանգարանը ներկայացնում է արվեստի փոփոխվող ցուցահանդեսների լայն բազմազանություն, որը պարբերաբար ներառում է աշխատանքներ իր սեփական հավաքածուից, ինչպես նաև իր կրթական և համայնքային բաժիններից։ Իր արվեստանոցների և ազգային ծրագրերի միջոցով թանգարանի նպատակն է ստեղծել համընդհանուր հասանելիություն դեպի արվեստն ու արվեստագետը։ Գերազանց, նորարարական և ընդգրկուն ծրագրերի և քաղաքականության միջոցով թանգարանը խթանում է վիզուալ արվեստում հասարակության ներգրավվածությունը, իրազեկումն ու ըմբռնումը։

## Պատմություն
Իռլանդիայի ժամանակակից արվեստի թանգարանը հիմնադրվել է Իռլանդիայի կառավարության կողմից 1990 թվականին։ Պաշտոնապես բացվել է 1991 թվականի մայիսի 25-ին Իռլանդիայի վարչապետ Չարլս Հոգիի կողմից։

## Շենք
մինի|ձախից|Թանգարանի բակը
Թանգարանը տեղակայված է XVII դարի Կիլմեյնհեմի թագավորական հիվանդանոցի շենքում։ Թագավորական հիվանդանոցը հիմնադրվել է 1684 թվականին Օրմոնդի դուքս Ջեյմս Բաթլերի և փոխարքա Չարլզ II-ի կողմից, որպես զորացրված զինծառայողների տուն և այդ նպատակին է ծառայել շուրջ 250 տարի։ Թագավորական հիվանդանոցի գտնվելու վայրը ժամանակակից արվեստը ցուցադրելու գրավիչ վայր է։ Կառուցվել է Փարիզի Հաշմանդամների տան նմանությամբ, ունի երկար միջանցքներ, միմյանց միջից բացվող սենյակների շարք։ Վերականգնվել են բնօրինակ ձիերի համար նախատեսված ախոռները, որոնք վերափոխվել են արվեստագետների արվեստանոցների։ Թանգարանն իրականացնում է բնակիչ-արվեստագետ ծրագիրը։

Թանգարանը ֆինանսավորվում է Իռլանդիայի արվեստի, ժառանգության և գելտակտների նախարարության սուբվենցիաներով, ինչպես նաև հովանավորների և սեփական ռեսուրսների եկամուտներով։

## Պատկերասրահ

Formal Gardens, Kilmainham, May 2011 (14).JPG
Irish Museum of Modern Art, Dublin, May 2011 (09).JPG
Irish Museum of Modern Art, Dublin, October 2010 (11).JPG
Eve with Apple, Dublin, May 2011 (02).JPG
The Axe (and the Waving Girl), Dublin, October 2010 (03).JPG


## Արտաքին հղումներ

Կատեգորիա:Իռլանդիայի թանգարաններ
Կատեգորիա:Ժամանակակից արվեստի թանգարաններ
Կատեգորիա:1991 հիմնադրված թանգարաններ
Կատեգորիա:1991 հիմնադրումներ Իռլանդիայում
Կատեգորիա:Դուբլին